google/wiki40b huggingface dataset:
Βίσλα Κρακοβίας (αθλητικό σωματείο)

Ιστορία

Η «Τοβαζέστφο Σπορτόβε Βίσφα Κράκοφ» (Towarzystwo Sportowe Wisła Kraków, Αθλητική Ένωση Βίσλα Κρακοβίας) ιδρύθηκε ως ποδοσφαιρικός σύλλογος το 1906, από τους μαθητές της σχολής Ρεάλναϊ (Realnej), με πρωτοβουλία του καθηγητή Ταντέους Λοπουσάνσκι. Ως σύμβολό της επιλέχθηκε ένα λευκό αστέρι. Το 1907, η ομάδα συγχωνεύθηκε με την Τσερβόνιτς (Czerwonych) από την οποία πήρε το κόκκινο χρώμα, ενώ το αστέρι πήρε χρώμα μπλε. Στα τέλη του 1910, το μπλε χρώμα του άστρου αντικαταστάθηκε από το λευκό, με σκοπό να δοθεί έμφαση στο πατριωτικό πνεύμα του συλλόγου.
Το 1914 έγινε η ανέγερση του πρώτου γηπέδου της Βίσλα. Μετά το ξέσπασμα του Α΄ Παγκοσμίου Πολέμου, η διοίκηση του συλλόγου τάχθηκε υπέρ των πολωνικών λεγεώνων, ενώ πολλοί από τους παίκτες της πρώτης ομάδας βρέθηκαν στα πεδία των μαχών. Ο σύλλογος ανέστειλε τη λειτουργία του μέχρι το 1918. Το 1936, κατά τη διάρκεια της επετείου του συλλόγου, παρουσιάστηκε ένα νέο έμβλημα με την προσθήκη μιας μπλε κορδέλας. Μέχρι το ξέσπασμα του Β΄ Παγκοσμίου Πολέμου, ο σύλλογος είχε σημειώσει πολλές επιτυχίες. Ο πόλεμος διέκοψε την ανάπτυξη του συλλόγου, αλλά δεν τη σταμάτησε εντελώς.
Το 1949, εφαρμόσθηκε το σοβιετικό μοντέλο σε όλους τους αθλητικούς συλλόγους στην Πολωνία και οι σύλλογοι ενσωματώθηκαν στις νεοσύστατες αθλητικές ενώσεις. Στις 6 Φεβρουαρίου η Βίσλα εντάχθηκε στη ΣΖ Γκβάρντια (ZS Gwardia) και πήρε την ονομασία «Γκβάρντια-Βίσλα» (Gwardia-Wisła, Φρουρά-Βίσλα). Ο σύλλογος από το επόμενο έτος, εμφανίστηκε επίσημα ως Γκβάρντια Κρακοβίας (Gwardia Kraków) και το Σεπτέμβριο του 1955 επέστρεψε στην παραδοσιακή ονομασία «Βίσλα». Το 1967, στο «Τοβαζέστφο Σπορτόβε» προστέθηκε το πρόθεμα «Γκβαρντίσκιε» (Gwardyjskie, Φρουροί), το οποίο απομακρύνθηκε μετά την κατάρρευση του κομμουνισμού στην Πολωνία το 1990.
Η αλλαγή του πολιτικού συστήματος στην Πολωνία άλλαξε επίσης την κατάσταση των αθλητικών συλλόγων. Η κατάρρευση της Λαϊκής Δημοκρατίας της Πολωνίας άφησε το σύλλογο δίχως έδρα. Ωστόσο, όλα αυτά τα χρόνια ο σύλλογος έχει καταφέρει να δημιουργήσει χώρους άθλησης.
Όσιος Μέμνων

Ο Όσιος Μέμνων, ονομαζόμενος και Όσιος Μέμνων ο θαυματουργός έζησε πριν τον 9ο αι. και από πολύ μικρός έγινε μοναχός και ασκητής. Λόγω των πλούσιων αρετών και της επίπονης άσκησής του αναγορεύτηκε από τους αδελφούς της σκήτης του σε ηγούμενο του μοναστηρίου. Για την καταγωγή του, άν και δεν υπάρχει κάποια γραπτή μαρτυρία, η ισχυρή τοπική παράδοση της Κύπρου και η ύπαρξη του οικισμού  Άγιος Μέμνων της Αμμοχώστου, με την ομώνυμη εκκλησία, συνηγορούν ότι ήταν Κύπριος. Επιπλέον, το όνομά του περιλαμβάνεται στο "Ημερολόγιο Εκκλησίας Κύπρου" και πιο συγκεκριμένα στον κατάλογο Κύπριοι Άγιοι οι οποίοι εορτάζονται και των οποίων αι ακολουθίαι δεν συμπεριλαμβάνονται εν τοις εν χρήσει Μηναίοις. Σύμφωνα με μια άλλη τοπική παράδοση, ο Όσιος Μέμνων ήταν πρόσφυγας της Παλαιστίνης που ήρθε στην Κύπρο μετά από διωγμό των Σαρακηνών και ασκήτευσε στη τοποθεσία "Βουναρκές" δυτικά της Αμμοχώστου. 
Ο Όσιος Μέμνων είχε τό χάρισμα τῆς θαυματουργίας και θεράπευε "ἀνίατα πάθη καί ἀσθένειες πρός δόξαν Θεοῦ". Στο όνομά του αναφέρονται αρκετά θαύματα προς τον αγροτικό πληθυσμό της περιοχής του μοναστηριού, σωτηρίας ναυτικών αλλά και πράξεις οικονομικής βοήθειας προς τους αναξιοπαθούντες και πάσχοντες χωρικούς.
Η μνήμη του εορτάζεται στις 28 Απριλίου.
Δήλωση Συνεννόησης (1907)

Παρατηρήσεις

Η Δήλωση αυτή συνομολογήθηκε από Ελληνικής πλευράς από τη κυβέρνηση του Γ. Θεοτόκη.
Φερνάντο Λουίζ Ρόζα

Καριέρα σε συλλόγους

Ξεκίνησε την καριέρα του στον βραζιλιάνικο σύλλογο Ατλέτικο Παραναένσε προτού μεταγραφεί στη ΦΚ Σαχτάρ Ντονέτσκ, όπου εξελίχθηκε σε έναν από τους καλύτερους ξένους παίκτες στην ιστορία του ουκρανικού πρωταθλήματος. Με τη Σαχτάρ κατέκτησε 6 πρωταθλήματα Ουκρανίας, τέσσερα Κύπελλα Ουκρανίας και το κύπελλο UEFA της περιόδου 2008-2009. Το καλοκαίρι του 2013 πήρε μεταγραφή στη Μάντσεστερ Σίτι , όπου γρήγορα εξελίχθηκε σε βασικό παίκτη της ομάδας που κατέκτησε το πρωτάθλημα.

Διεθνής καριέρα

Με την εθνική ομάδα της χώρας του ο Φερναντίνιο έπαιξε για πρώτη φορά στα 26 του, κάνοντας το ντεμπούτο του στις 11 Αυγούστου του 2011 στη φιλική ήττα με 3-2 από τη Γερμανία. Είχε άλλες 4 προσκλήσεις την περίοδο 2011-2012 αλλά έπρεπε να περιμένει μέχρι τον Φεβρουάριο του 2014 για να ξαναπροσκληθεί. Ο Φελίπε Σκολάρι τον συμπεριέλαβε στην αποστολή της Βραζιλίας για το Παγκόσμιο Κύπελλο του 2014.
Πατριαρχική Αστική Σχολή Μαρασλή

Η Πατριαρχική Αστική Σχολή Μαρασλή ήταν εκπαιδευτικό ίδρυμα στην Κωνσταντινούπολη.

Ίδρυση

Η ίδρυση της Πατριαρχικής Αστικής Σχολής Μαρασλή δεν μπορεί να προσδιοριστεί χρονικά. Πιθανώς να θεωρείται μετεξέλιξη του κοινού σχολείου που άρχισε να λειτουργεί στο Φανάρι στην πρώτη περίοδο μετά την Άλωση. Αρχικά λειτουργούσε ως προκαταρκτική σχολή και παράρτημα της Πατριαρχικής Ακαδημίας με κοινή διεύθυνση και εφορία. Πρόεδρος της εφορίας της ήταν ο Μέγας Πρωτοσύγκελος.

Εξέλιξη

Το 1873 χειραφετείται από τη Μεγάλη του Γένους Σχολή και από το 1882 γίνεται πλήρης επτατάξια αστική σχολή. Από το 1903 και μετά αρχίζει να αντιμετωπίζει οικονομικές δυσχέρειες με αποτέλεσμα, το 1909, να διακόψει τη λειτουργία των τριών ανώτερων τάξεων. Τελικά τα οικονομικά προβλήματα παρακάμπτονται και επαναλειτουργούν οι η 5η και η 6η τάξη. Όταν το 1912 δημιουργούν Σχολές Πρακτικών Γνώσεων πολλές αστικές σχολές της Κωνσταντινούπολης η Πατριαρχική Αστική Σχολή Μαρασλή δεν συστήνει Πρακτική τάξη.

Τοποθεσία

Αρχικά βρισκόταν στο Φανάρι, δίπλα στο Πατριαρχείο. Στο διάστημα 1837-1850 μεταφέρεται στην Ξηροκρήνη. Το 1901 αρχίζει να λειτουργεί σε νέο κτήριο-δωρεά του εθνικού ευεργέτη Γρηγόριο Μαρασλή.
Ξένο

Το χημικό στοιχείο Ξένο είναι ένα ευγενές αέριο με ατομικό αριθμό 54 και ατομικό βάρος 131,30 . Έχει θερμοκρασία τήξης -111,9 C° και θερμοκρασία βρασμού -108,1 C°. Το Ξένο ανακαλύφθηκε από τους Βρετανούς χημικούς Ράμσεϊ και Τρέιβερς το 1898 μαζί με τα ευγενή αέρια Κρυπτό και Νέο. Το χημικό του σύμβολο είναι Xe.
Είναι ένα άχρωμο, βαρύ, άοσμο αέριο που απαντά στην ατμόσφαιρα της Γης σε πολύ μικρές ποσότητες (0,000008%). Το ξένον υπάρχει σε 9 σταθερά ισότοπα. Υπάρχουν επίσης περισσότερα από 40 ασταθή ισότοπά του, τα οποία υφίστανται ραδιενεργό διάσπαση. Οι αναλογίες των ισοτόπων του του είναι ένα σημαντικό εργαλείο για τη μελέτη της πρώιμης ιστορίας του Ηλιακού μας συστήματος. Το ξένον-135 παράγεται της πυρηνικής σύντηξης και δρα ως απορροφητής νετρονίων στους πυρηνικούς αντιδραστήρες.

Χρήσεις

Το ξένον χρησιμοποιείται σε φωτεινές επιγραφές, στις λάμπες ξένου οι οποίες έχουν μεγάλη φωτεινότητα και ως γενικό αναισθητικό. 
Παρόλο που είναι χημικά αδρανές, το ξένον μπορεί να σχηματίσει χημικές ενώσεις, όπως το εξαφθορολευκοχρυσικό ξένο.
Βουλευτικές εκλογές στο Αζερμπαϊτζάν 2015

Βουλευτικές εκλογές διεξήχθησαν στο Αζερμπαϊτζάν την 1η Νοεμβρίου 2015. Το αποτέλεσμα ήταν η νίκη για το κυβερνών Νέο Κόμμα του Αζερμπαϊτζάν, που κέρδισε 70 επί συνόλου 125 εδρών στην Εθνοσυνέλευση. Η αντιπολίτευση προτίμησε να μποϊκοτάρει τις εκλογές.

Εκλογικό σύστημα

Τα 125 μέλη της Εθνοσυνέλευσης εξελέγησαν σε μονοεδρικές περιφέρειες με τη χρήση του συστήματος ο νικητής τα παίρνει όλα.

Πλαίσιο

Τα μεγάλα κόμματα της αντιπολίτευσης, όπως το Musavat, δεν πήραν μέρος στις εκλογές και κατήγγειλαν "εκτεταμένες παρατυπίες".
Πραμπατσάντρα

Ζωή

Ο Πραμπατσάντρα ήταν μοναχός Ντιγκαμπάρα που άκμασε τον 11ο αιώνα μ.Χ. Αρνήθηκε οποιαδήποτε δυνατότητα περί της γνήσιας έντασης της δράσης, είτε για καλό ή κακό, από την πλευρά των γυναικών.
Σύμφωνα με τον ίδιο, ο Κουμαραπάλα έγινε Τζαϊνιστής και άρχισε να λατρεύει τον Ατζιτανάθα μετά την κατάκτηση του Ατζμέρ.
Κλήμα Ηρακλείου

Ιστορικά Στοιχεία

Κατά την περίοδο της Ενετοκρατίας, υπαγόταν στο νομό Ρεθύμνου. Αναφέρεται το 1583 στον Καστροφύλακα ως Clima di Amari  με 52 κατοίκους. Νωρίτερα, το 1577 αναφέρεται και από τον Μπαρότσι. Παλαιότερα υπαγόταν στην επαρχία Πυργιωτίσσης.
Τζώρτζ Νέβιλ, 1ος δούκας του Μπέντφορντ

Δούκας του Μπέντφορντ

Ο Τζώρτζ Νέβιλ πήρε τον τίτλο του δούκα του Μπέντφορντ χάρη στον αρραβώνα του με την Ελισάβετ της Υόρκης (1470). Ο τίτλος είχε κατασχεθεί από το στέμμα μετά τον θάνατο του Ιωάννη του Λάνκαστερ, 1ου δούκα του Μπέντφορντ στις 14 Σεπτεμβρίου 1435. Ο θείος του ωστόσο εξεγέρθηκε απέναντι στον Εδουάρδο Δ΄ της Αγγλίας τον οποίο υπηρετούσε μέχρι τότε, την επόμενη χρονιά ο πατέρας του και ο Γουόρικ σκοτώθηκαν σε μάχη εναντίον του βασιλιά. Ένα κοινοβουλευτικό διάταγμα (1475) του στέρησε την κληρονομιά του, το κοινοβούλιο αποφάσισε να την δώσει στην Άννα Νέβιλ που είχε παντρευτεί τον Ριχάρδο του Γκλόστερ μικρότερο αδελφό του Εδουάρδου Δ΄. Το ενδιαφέρον του Τζώρτζ στράφηκε στην κληρονομιά του μητρικού του παππού Εδμόνδου Ινγκάλντσθορπ και της μητρικής του γιαγιάς Ιωάννας Τίπτοφτ που ήταν αδελφή και διάδοχος του Τζων Τίπτοφτ, 1ου κόμη του Γούστερ. 
Λίγο μετά την ενηλικίωση του (1478) αρνήθηκε τον τίτλο με τον ισχυρισμό ότι δεν είχε χρήματα να κρατήσει τον τίτλο του δούκα. Ο τίτλος δόθηκε στον νεογέννητο Γεώργιο Πλανταγενέτη, 3ο γιο του Εδουάρδου Δ΄ που πέθανε την επόμενη χρονιά.
Ροδόλφος του Άνχαλτ-Τσερμπστ

Βιογραφία

Ήταν ο τέταρτος γιος του Ιωακείμ-Ερνέστου πρίγκιπα του Άνχαλτ και της Ελεονόρας, κόρης του Χριστοφόρου δούκα της Βυρτεμβέργης.
Το 1621 απεβίωσε σε ηλικία 45 ετών και τον διαδέχθηκε ο μόνος γιος του Ιωάννης ΣΤ΄.
Τριστάνα

Πλοκή

Η μητέρα της Τριστάνας πεθαίνει. Ο πλούσιος γαιοκτήμονας Δον Λόπε, πρότυπο Δον Χουάν αποφασίζει να την υιοθετήσει, και μετακομίζει στην κυρία Σατούρνα. Πουλάει όλα τα υπάρχοντα της μητέρας της Τριστάνας, για να τα εξαργυρώσει. Η Τριστάνα στον ύπνο της ονειρεύεται τον αποκεφαλισμό του Δον Λόπε. Ονειρεύεται επίσης, ότι ο Δον Λόπε την θέλει για ερωμένη του. Του δίνεται. Ο Δον Λόπε όμως την θέλει να είναι «ελεύθερη γυναίκα».
Lichia amia

Χαρακτηριστικά/ Μορφολογία

Το χρώμα της είναι γκρίζο, στην ράχη έχει πράσινες αποχρώσεις και κοιλιακά λευκό/ασημί χρώμα Έχει επίμηκες σώμα, πλευρικά συμπιεσμένο που καταλήγει σε ισόλοβο ημισεληνοειδές ουραίο πτερύγιο . Η μεγάλη διχαλωτή ουρά της την κάνει ιδιαίτερα δυνατή και γρήγορη ενώ η έντονη καμπυλωτή πλευρική γραμμή της επιτρέπει να σκανάρει και να εντοπίζει τα θηράματά της από τις δονήσεις που προκαλούν με την κίνηση τους. Φέρει ένα ζεύγος θωρακικών και κοιλιακών πτερυγίων και ένα εδρικό και ραχιαίο πτερύγιο. Έχει σχετικά μικρά μάτια, μεγάλο στόμα και ένα μυτερό ρύγχος. Το μήκος της μπορεί να φτάσει μέχρι τα 2 μέτρα, αλλά στις ελληνικές ακτές φτάνουν το 1 μέτρο. Το βάρος της μπορεί να φτάσει τα 20 κιλά. Και σε σπάνιες περιπτώσεις τα 50 κιλά .

Περιβάλλον / κατανομή

Είναι ένα πελαγικό, παράκτιο ψάρι που ζει σε λιμνοθάλασσες, εκβολές ποταμών και σε υφάλμυρες θάλασσες. Εντοπίζεται κυρίως στα ανοιχτά αλλά κάποιες φορές φτάνει σε πολύ ρηχά νερά για να κυνηγήσει τους κέφαλους, με κυριότερα βάθη κατανομής μεταξύ 0-50 m. Τα ενήλικα ψάρια έχουν εντοπιστεί σε παράκτια ύδατα συμπεριλαμβανομένων των εκβολών ενώ τα νεαρά άτομα εισέρχονται συχνά στις εκβολές των ποταμών. Γεωγραφικά εξαπλώνεται στον Ανατολικό Ατλαντικό: από το νότιο Βισκαϊκό κόλπο στη νότια Αφρική, συμπεριλαμβανομένης και της Μεσογείου και στο δυτικό Ινδικό Ωκεανό.

Διατροφή

Τα ενήλικα άτομα είναι ιχθυοφάγα και τρέφονται με μικρότερα αφρόψαρα, αλλά προτιμούν τους Κέφαλους. Τα νεαρά άτομα τρεφονται κυρίως με μαλακόστρακα. Οι λίτσες κυνηγούν κοπαδιαστά, όσο πιο μικρές είναι τόσο μεγαλύτερα είναι τα κοπάδια τους.

Αναπαραγωγή/ Γεννητική ωρίμαση

Η λίτσα ωριμάζει γεννητικά σε μήκος 60 cm και αναπαράγεται με εξωτερική γονιμοποίηση. Τα αυγά της είναι πελαγικά.

Εποχή ψαρέματος

Η καλύτερη εποχή ψαρέματος για τις λίτσες είναι η άνοιξη, αρχή καλοκαιριού και ο μήνας Αύγουστος. Αυτές τις περιόδους έρχεται πιο κοντά στις ακτές, ενώ τους χειμερινούς μήνες ανοίγεται σε πιο βαθιά νερά για να βρει πιο σταθερές θερμοκρασίες.
Όουλουνσαλο

Το Όουλουνσαλο (Oulunsalo) είναι δήμος της Φινλανδίας που ιδρύθηκε το 1882.
Υπάγεται στο διοικητικό διαμέρισμα Όουλου, στη Βόρεια Οστροβόθνια, βορειοδυτικά της πόλης Όουλου. Ο πληθυσμός του δήμου είναι 9.513 κάτοικοι(31 Μαΐου, 2008) και καλύπτει έκταση 82,58 km² από τα οποία 0,96 km² καλύπτονται από νερό. Η πληθυσμιακή πυκνότητα είναι 112,5 κάτοικοι. Μοναδική γλώσσα στο δήμο είναι η Φινλανδική.
Το Όουλουνσαλο, όπως οι περισσότεροι δήμοι γύρω από το Όουλου, είναι μια από τις πιο γρήγορα αναπτυσσόμενες περιοχές στη Φινλανδία.
Το αεροδρόμιο Όολου βρίσκεται στο Όουλουνσαλο.
Κώστας Παπαχρήστος

Θάνατος

Έπαιζε συνήθως ρόλους στρατιωτικού, αστυνομικού κ.λ.π. και έραβε ο ίδιος τις στολές για τους ρόλους. Έπαιξε σε 200 ταινίες, εκ των οποίων οι 19 ήταν της Φίνος Φιλμς.
Τελευταία σειρά του ήταν η "Πρόβα νυφικού" το 1995. Στη διάρκεια των γυρισμάτων υπέστη καρδιακό επεισόδιο και μεταφέρθηκε στο νοσοκομείο, το Μάρτιο. 
Την ίδια χρονιά πέθανε. Κηδεύτηκε στις 2 Οκτωβρίου στον Κόκκινο Μύλο. Δεν είχε παιδιά.
Κωνσταντίνος Κωνσταντίνοβιτς της Ρωσίας (1891-1918)

Βιογραφία

Ήταν ο τρίτος γιος του Κωνσταντίνου Κωνσταντίνοβιτς μεγάλου δούκα της Ρωσίας και της Ελισάβετ των Βέττιν, κόρης του Μαυρικίου, πρίγκιπα της Σαξονίας-Άλτενμπουρκ.
Εκτελέστηκε το 1918 μαζί με τους αδελφούς του Ιβάν και Ιγκόρ και τον 2ο εξάδελφό του Βλαδίμηρο Παύλοβιτς. Ήταν 27 ετών και άγαμος.
Κοιλάδα του Βραχμαπούτρα

Η Κοιλάδα του Βραχμαπούτρα (Βόρεια Βεγγάλη του Ασσάμ) είναι μια περιοχή που βρίσκεται μεταξύ των λοφώδων περιοχών της ανατολικής και βορειοανατολικής περιοχής των Ιμαλαΐων.
Η κοιλάδα αποτελείται από τη δυτική κοιλάδα της Βραχμαπούτρα που καλύπτει τις επαρχίες Ντούμπρι, Γκοαλπάρα και Καμρούπ, η κεντρική περιοχή της κοιλάδας του Βραχμαπούτρα καλύπτει τις επαρχίες Νταρράνγκ, Ναγκαόν και Σονιτπούρ, και την ανατολική περιοχή της κοιλάδας του Βραχμαπούτρα που καλύπτει τις επαρχίες Λαχιμπούρ, Ντιμπρουγκάρ και Σιμπσαγκάρ. Ο ποταμός Τίστα στη Βόρεια Βεγγάλη επίσης ξηραίνεται στον Ποταμό Βραχμαπούτρα.
Η Κοιλάδα του Βραχμαπούτρα έχει κλίμα που μοιάζει με το τροπικό κλίμα δάσους βροχής, παρέχοντας μερικά από τα πιο παραγωγικά εδάφη στον κόσμο. Ο Ποταμός Βραχμαπούτρας ρέει από το Ασσάμ στη Βεγγάλη, όπου συναντά το ποταμό Γάγγη για να σχηματίσει το μεγαλύτερο δέλτα στον κόσμο και τελικά εκβάλλει στον Κόλπο της Βεγγάλης στα νότια.
Κύπελλο Κύπρου ποδοσφαίρου γυναικών 2015-16

Σύστημα διεξαγωγής

Στο κύπελλο Κύπρου 2015-16 συμμετείχαν οι 8 ομάδες του πρωταθλήματος Παγκυπρίου πρωταθλήματος ποδοσφαίρου γυναικών.
Διεξήχθη σε 3 γύρους. Στην προημιτελική και στην ημιτελικά φάση έγιναν μονοί αγώνες στην έδρα της ομάδας που είχε κληρωθεί ως γηπεδούχος. Σε περίπτωση που ένας αγώνας έληγε ισόπαλος, ακολουθούσε ημίωρη παράταση. Αν και μετά τη λήξη της παράτασης το αποτέλεσμα εξακολουθούσε να ήταν ισόπαλο, τότε εκτελούνταν πέναλτι.
Ο τελικός ήταν μονός και διεξήχθη σε ουδέτερο στάδιο.
Τζακ Ράγκλαντ

Ο Τζακ Ουίλιαμσον Ράγκλαντ (9 Οκτωβρίου 1913 – 14 Ιουνίου 1996) ήταν Αμερικανός παίκτης μπάσκετ που αγωνίστηκε στους Ολυμπιακούς Αγώνες του 1936. 
Ήταν μέλος της αμερικανικής ομάδας μπάσκετ, η οποία κέρδισε το χρυσό μετάλλιο. Έπαιξε δύο αγώνες συμπεριλαμβανομένου του τελικού. 
Έπαιξε και στο κολλεγιακό μπάσκετ με το Κρατικό πανεπιστήμιο της Ουιτσίτα .
Εθνικός Λατσιών (πετοσφαίριση ανδρών)

Ιστορία

Μέχρι την περίοδο 2014-15 η ομάδα συμμετείχε στο πρωτάθλημα Β΄ κατηγορίας. Την περίοδο αυτή κατάφερε να κατακτήσει το πρωτάθλημα και να προβιβαστεί στην Α΄ κατηγορία για πρώτη φορά στην ιστορία του.
Λαιμός Φλώρινας

Ιστορικά στοιχεία

Η παλαιότερη ονομασία του χωριού ήταν Ράμπη ή Σαούφτσι. Επί τουρκοκρατίας στο Λαιμό κατοικούσαν κυρίως Έλληνες, αλλά και κάποιοι μουσουλμάνοι Αλβανοί. Παρά την ίδρυση της Βουλγαρικής εξαρχίας το 1870 οι χριστιανοί κάτοικοι του Χέρσου παρέμειναν πιστοί στο πατριαρχείο Κωνσταντινουπόλεως. Ήδη, από τα τέλητου 19ου αιώνα λειτουργούσε Ελληνικό σχολείο. Το 1903 με την Εξέγερση του Ίλιντεν καταστράφηκαν πολλά σπίτια από τους κομιτατζήδες και τον Οθωμανικό στρατό. Στις 3 Αυγούστου του ίδιου έτους, τσέτα κομιτατζήδων δολοφόνησε τον ντόπιο Έλληνα ιερέα Σπύρο Παπαναούμ και τον 17χρονο εγγονό του. Στη συνέχεια, πολλοί κάτοικοι αναγκάστηκαν να προσχωρήσουν στη Βουλγαρική Εξαρχία. Κατά τη διάρκεια του Μακεδονικού Αγώνα πολλοί κάτοικοι συμμετείχαν, με σπουδαιότερο τον οπλαρχηγό Σπύρο Παρασκευαΐδη. Μετά την απελευθέρωση του 1912 οι μουσουλμάνοι κάτοικοι προσέφυγαν στην Τουρκία και στη θέση τους εγκαταστάθηκαν 27 οικογένειες από τον Ποντιακό Καύκασο, καθώς και 6 οικογένειες από τα χωριά που παραχωρήθηκαν στην Αλβανία, δυτικά της Μεγάλης Πρέσπας. Κατά τη διάρκεια του Ελληνικού εμφυλίου πολέμου, από το 1947 λειτούργησε στο Λαιμό η Σχολή Αξιωματικών Γενικού Αρχηγείου (ΣΑΓΑ) του Δημοκρατικού Στρατού Ελλάδος των ανταρτών. Μετά το τέλος του εμφυλίου, 44 οικογένειες κατέφυγαν στη Γιουγκοσλαβία, ενώ 43 οικογένειες κατέφυγαν σε χώρες της Ανατολικής Ευρώπης. Κατόπιν τούτων, η πολιτεία, προς ενίσχυση του πληθυσμού, εγκατέστησε 20 οικογένειες Βλάχων από την Ήπειρο.

Γεωγραφία

Ο Λαιμός είναι χτισμένος στις δυτικές πλαγιές του Βαρνούντα (Περιστερίου) σε περίοπτη θέση με εξαιρετική θέα στις Πρέσπες. Βρίσκεται δίπλα στα σύνορα με τη Βόρεια Μακεδονία. Έως τη δεκαετία του 1960 ήταν το εμπορικό κέντρο της περιοχής, καθώς υπήρχε συνοριακή σύνδεση με τη Γιουγκοσλαβία. Το χωριό διασχίζει ο ποταμός Παλιόρεμα, μήκους 10 χιλιομέτρων που χύνεται στη Μεγάλη Πρέσπα. Υπάρχουν 3 γέφυρες του Παλιορέματος εντός του Λαιμού. Στα νερά του ζουν ενδημικές πέστροφες, ενώ για τις ανάγκες της αναπαραγωγής, τον επισκέπτονται κάθε Μάιο και για ένα μήνα, σκουμπούζια (Chondrostoma vardarensis) και μπριάνες (Barbus barbus) από τη Μεγάλη Πρέσπα.

Σήμερα

Οι κάτοικοι ασχολούνται με τη Γεωργία (δραστηριότητα) των διάσημων φασολιών Πρεσπών και την κτηνοτροφία. Στα αξιοθέατα του Λαιμού συγκαταλέγονται ο λόφος του Αγίου Ιωάννη με την εξαιρετική θέα και το ηλιοβασίλεμα, τον ομώνυμο ναό, καθώς και οι ναοί της Αγίας Παρασκευής του 1896 και της Υπαπαντής του Κυρίου (15ος αιώνας). Οι περισσότερες οικίες είναι κτισμένες από πλίνθους και λίθους. Κατα μήκος του ποταμού Παλιόρεμαυπάρχουν πολλοί υδρόμυλοι.
Στο Λαιμό λειτουργεί Δημοτική Βιβλιοθήκη και Λαογραφική Συλλογή με αντικείμενα από την περιοχή των Πρεσπών. Την 4n μέρα του Πάσχα πραγματοποιείται πανηγύρι στο λόφο του Αγίου Ιωάννη.
Λιμνοσπήλαιο Μελισσάνης

Το βαραθρώδες λιμνοσπήλαιο της Μελισσάνης βρίσκεται σε απόσταση 2 χιλ. βορειοδυτικά της Σάμης στην Κεφαλονιά. Η φυσική είσοδος του σπηλαίου είναι κατακόρυφη διαστάσεων 40 x 50 μ. και δημιουργήθηκε από την πτώση ενός τμήματος της οροφής. Τεχνητή είσοδος με σκαλοπάτια και μακρύς υπόγειος διάδρομος επιτρέπει την επίσκεψη στο σπήλαιο. Η λίμνη βρίσκεται 20 μ. κάτω από την επιφάνεια του εδάφους και το βάθος των νερών της κυμαίνεται από 10 μ. έως 30 μ. Σταλακτίτες με περίεργα σχήματα στολίζουν το μεγαλύτερο τμήμα του σπηλαίου.
Άγιος Ιωάννης Πάφου

Τοποθεσία

Ο Άγιος Ιωάννης βρίσκεται σε απόσταση 42 χιλιομέτρων βορειοανατολικά της Πάφου. Βρίσκεται σε υψόμετρο 670 μέτρων από την επιφάνεια της θάλασσας.  Στα βόρεια συνορεύει με τα Βρέτσια, στα βορειοανατολικά με το Μηλικούρι, στα ανατολικά με τον Άγιο Νικόλαο, στα νοτιοανατολικά με την Αρμίνου, στα νότια με τα Μέσανα και τη Σαλαμιού, στα δυτικά με τη Γαλαταριά και στα βορειοδυτικά με την Κοιλίνια.

Ονομασία

Το όνομα της κοινότητας προέρχεται από τον Άγιο Ιωάννη Καλλιέργους, ο οποίος γεννήθηκε και έζησε στην περιοχή την περίοδο 1100-1150 μ.Χ.. Το 1952 οι Τουρκοκύπριοι κάτοικοι της κοινότητας ξεκίνησαν να χρησιμοποιούν την ονομασία Αϊδίνι, που σημαίνει φωτισμένο. Με την ίδια ονομασία υπάρχει μια πόλη στην Τουρκία, η Αϊδίνι.

Ιστορία

Ο Άγιος Ιωάννης υπήρχε από τη βυζαντινή εποχή. Μετά την κατάληψη της Κύπρου από τους Οθωμανούς, στον Άγιο Ιωάννη κατοίκησαν Τούρκοι.
Το 1953 ένας σεισμός κατέστρεψε τη γειτονική κοινότητα της Μαλούντας Πάφου. Όλοι οι Τουρκοκύπριοι κάτοικοι της εγκαταστάθηκαν στον Άγιο Ιωάννη. Μετέπειτα, η περιοχή της Μαλούντας συμπεριλήφθηκε στα διοικητικά όρια του Αγίου Ιωάννη.
Σάμιουελ Γουέιμαουθ Τάπλεϊ Σίτον

Εκπαίδευση

Ο Σίτον έμαθε τα πρώτα γράμματα στο σχολείο του Έπγουορθ, στο Λύκειο του Μπαστέρ και στο  St. Kitts-Nevis Grammar School. Φοίτησε στο Πανεπιστήμιο Δυτικών Ινδιών στην Τζαμάικα, από όπου απέκτησε μπάτσελορ στα Νομικά.

Σταδιοδρομία

Ακολούθησε σταδιοδρομία στο δικαστικό κλάδο και το 1980 διορίστηκε γενικός εισαγγελέας στον Άγιο Χριστόφορο και Νέβις, θέση στην οποία έμεινε ως το 1995.Διορίστηκε σύμβουλος της βασίλισσας το 1988.
Το 2015 διαδέχθηκε τον παραιτηθέντα Λόρενς στο αξίωμα του Γενικού Κυβερνήτη.
Λευκοπηγή Κοζάνης

Γεωγραφία - Ιστορία

Η Λευκοπηγή βρίσκεται σε απόσταση 10 χλμ. νοτιοδυτικά της Κοζάνης στους πρόποδες του Βούρινου.  
Παλαιός οικισμός όπως μαρτυρούν και ευρήματα δύο προϊστορικών φρουρίων. Συγκεκριμένα, στη θέση «Καϊλιάς», που βρίσκεται περίπου τέσσερα χιλιόμετρα νοτιοδυτικά του χωριού, σώζονται υπολείμματα αρχαίου φρουρίου, το οποίο χρησιμοποιήθηκε πιθανώς και στους υστερορωμαϊκούς χρόνους. Στην αρχαιότητα η περιοχή ήταν γνωστή για το ιαματικό περιβάλλον και λατρεύονταν ο Ασκληπιός και η Υγεία. Κατά την τουρκοκρατία ονομάζονταν Βελίστι. Περιέπεσε στα χέρια του Αλή πασά αρχικά, του οποίου διατέλεσε τσιφλίκι και στη συνέχεια αποτέλεσε τσιφλίκι διαφόρων μπέηδων, όπως οι Χαμψά Μπέη, Αλιόμπεη, Μπεκτάς Μπέη, Ζεΐρ Μπέη, Ρόσου Μπέη και Χαϊδάρ Μπέη. Η εκκλησία του χωριού είναι αφιερωμένη στον Άγιο Ιωάννη τον Πρόδρομο, κτισμένη την περίοδο 1848 1865 με τη συνδρομή του τότε μπέη Χαμζάρ Ρεσίτ. Οι εργασίες είχαν ξεκινήσει επί επισκόπου Βενιαμίν και εφημέριου παπα-Γεώργιου Κανάβα και περατώθηκε επί επισκόπου Ευγενίου και εφημέριου Κωνσταντίνου Νούσια. Δεσπόζει επίσης, το καμπαναριό ύψους 15 μέτρων του 1916. Το 1886 στη Λευκοπηγή λειτουργούσαν 5 νερόμυλοι. Το 1900 στο Ελληνικό σχολείο του χωριού φοιτούσαν 20 μαθητές. Τον Ιούλιο του 1901 σημειώθηκαν συμπλοκές μεταξύ αγροφυλάκων απεσταλμένων των μπέηδων και Βελιστινών με αποτέλεσμα να σκοτωθούν 3 κάτοικοι και 1 αγροφύλακας. Κατά το Μακεδονικό Αγώνα οι Βελιστινοί συμμετείχαν με κυριώτερους Μακεδονομάχους τον πρόεδρο της κοινότητας Γρηγόριο Δουγαλή (που σκοτώθηκε) και τον Ευθύμιο Βακρατσά.  
Στην πλατεία του χωριού, σημαντικό σύμβολο αποτελεί ο μεγάλος πλάτανος. Ενδιαφέρον παρουσιάζει η μονόχωρη εκκλησία με νάρθηκα του Αγίου Ιωάννου Προδρόμου κτισμένη το 1865 με τις αγιογραφίες του 1880 (του αγιογράφου Δημήτριου Αδάμου Πιτένη από τη Σαμαρίνα) και το πυργοειδές κωδωνοστάσιο του 1916, από λαξευτή πέτρα της περιοχής. Από το 1995 έχει χαρακτηριστεί "διατηρητέο μνημείο χρήζον ειδικής προστασίας". Στη Λευκοπηγή σπουδαία πολιτιστική και αθλητική δραστηριότητα επιδεικνύει ο ιστορικός τοπικός Σύλλογος Ε.Μ.Α.Σ. Μέγας Αλέξανδρος Λευκοπηγής.
Μπελαντόνα (πορνοστάρ)

Βιογραφικά στοιχεία

Γεννήθηκε στις 21 Μαΐου 1981 στο Μπιλόξι του Μισσισσίππι. Μεγάλωσε στο Σολτ Λέικ Σίτι της Γιούτα μέσα στο αυστηρά θρησκευτικό περιβάλλον των Μορμόνων. Ο πατέρας της ήταν αρχιεπίσκοπος της Εκκλησίας του Ιησού Χριστού των Αγίων των Τελευταίων Ημερών, και λοχαγός της αμερικανικής αεροπορίας. Κατά τη διάρκεια της θητείας του πατέρα της πέρασε τα παιδικά της χρόνια σε διάφορες στρατιωτικές βάσεις στο Βισμπάντεν, Λος Άντζελες και στην Ισπανία. Ξεκίνησε την καριέρα της στα δεκαοκτώ και βραβεύτηκε αρκετές φορές για τις υποκριτικές της επιδόσεις. Έχει στο ενεργητικό της περίπου 200 ρόλους σε σκληρά πορνό, ενώ από το 2003 έχει αποσυρθεί από τον ετεροφυλοφιλικό κλάδο, και έκτοτε επιδίδεται ως σκηνοθέτιδα με δική της εταιρία παραγωγών, την «Belladonna Entertainment, Inc.». Στα έργα της παρουσιάζεται πλέον σε αποκλειστικά λεσβιακές σκηνές, ενώ έχει υποδυθεί και αρκετούς ρόλους ως έγκυος. Το 2009 είχε περισσότερους από 40.000 οπαδούς στο Τουίτερ.
Halcones

Οι Halcones (Escuadrilla de Alta Acrobacia Halcones, Falcons High Aerobatics Squad) είναι το ακροβατικό αεροπορικό σμήνος επιδείξεων ακριβείας της Πολεμικής Αεροπορίας της Χιλής.
Το σμήνος χρησιμοποιεί τα ακροβατικά αεροσκάφη Extra 300 και αποτελείται από εννιά εν ενεργεία αξιωματικούς της αεροπορίας. 
Οι Halcones έχουν πραγματοποιήσει επιδείξεις εκτός της Χιλής και σε χώρες όπως ο Ισημερινός, η Βραζιλία, η Μεγάλη Βρετανία, το Βέλγιο, οι ΗΠΑ, ο Καναδάς, το Ισραήλ, η Γαλλία και το Περού.
Άνω Λουσοί Αχαΐας

Ιστορία

Το χωριό μέχρι το 1928 ονομαζόταν Σουδενά Θεοτόκου, οπότε και μετονομάστηκε σε Άνω Λουσοί. Η παλιά ονομασία «Σουδενά Θεοτόκου» προέρχεται από τον ενοριακό ναό του χωριού για να γίνεται διάκριση από τους Κάτω Λουσούς που παλιά ονομάζονταν «Σουδενά Αγίου Βασιλείου» από τον ομώνυμο εκεί ενοριακό ναό.
Από το 1830 έως το 1920, εκτός από τον οικισμό των Άνω Λουσών, απογραφόταν ως ανεξάρτητος οικισμός, ανήκων στην Κοινότητα Άνω Λουσών, και ο οικισμός Χαρακτινού ο οποίος δεν υπάρχει πια.